**המחלקה לכלכלה**

(סימן מחשב 142)

מטרת הלימודים

המחלקה לכלכלה מציעה מספר תוכניות לימודים לקראת תואר בוגר בכלכלה. תוכניות אלו מכוונות להקנות לסטודנטים כלים, ניתוח ופיתרון בעיות בתחום הכלכלה, הן בעבודתם ככלכלנים והן בהמשך לימודיהם לקראת תארים גבוהים יותר. בחירת התוכנית תלויה בעיקר בנטיות האישיות של התלמיד ובתחומים שבהם הוא מתעניין מחוץ לכלכלה.

הקורסים המוצעים על ידי המחלקה לכלכלה, הן לתלמידיה והן כקורסי שירות ינתנו על ידי מורי המחלקה או על ידי מורים שקיבלו מינוי לכך מרמ"ח כלכלה בלבד.

**מבנה הלימודים**

* תכנית חד מחלקתית
* תכנית דו-מחלקתית
* תכנית מחלקה ראשית
* חטיבת לימודים מורחבת

תכנית הלימודים -חטיבה מורחבת (\*28 נק"ז)

שנה א'- ג'

קורסי חובה

|  |  |  |  |  |  |  |  |
| --- | --- | --- | --- | --- | --- | --- | --- |
| דרישות קדם | סמסטר | סה"כ נקודות | סה"כ שעות | שעות תרגול | שעות | שם הקורס | מס' הקורס |
| ציון 70 במבוא לכלכלה א' | א'ב' | 44 | 55 | 22 | 33 | מבוא לכלכלה א'מבוא לכלכלה ב' | 142.1.1011142.1.1021 |
| מבוא לכלכלה 1 ו2, תורת המחירים 1 | א'ב' | 44 | 55 | 22 | 33 | תורת המחירים 1תורת המחירים 2 | 142.1.1031142.1.1041 |
| מבוא לכלכלה 1 ו2, מאקרו לכלכלה 1 | א'+ ב' | 44 | 55 | 22 | 33 | מאקרו כלכלה 1מאקרו כלכלה 2 | 142.1.1051142.1.1551 |
| מאקרו כלכלה 1+2, מחירים 1, 2 | א'/ב' | 3 | 3 | - | 3 | כלכלת ישראל | 142.1.1111 |
|  | א' | 1 |  |  |  | כתיבת עבודה מחקרית בכלכלה | 142-1-0102 |

תנאי מעבר

ציון של 70 לפחות במבוא לכלכלה א' וב'.

**תוכנית זו מיועדת גם לתלמידים הלומדים במסלול ללימודים רב תחומיים (147) ובתנאי שעמדו בתנאי הקבלה, מומלץ ללמוד את הקורס שיטות כמותיות בכלכלה בשנה א', הקורס לא יקנה נק"ז.**

הערות כלליות

**בחינות וציון בקורס**

דרך קביעת הציון הסופי בכל קורס וציונו הם בידי המורה. הציון הסופי ייקבע, בדרך כלל, על סמך הציונים בבחינת סוף הקורס, בבחינות ביניים באמצע הקורס, תרגילים ועבודות. בכל מקרה, המורה יודיע לתלמידים בראשית הקורס על הדרך בה ייקבע הציון. עם סיום הקורס מתקיימות שתי בחינות : מועד א' ומועד ב'. ראה תקנון הבחינות.

החזרת הבחינות לנבחנים – לא יוחזרו מחברות הבחינה לנבחנים, ניתן לראות את הבחינה רק בזמני החשיפה המתפרסמים ובאתר סריקת המחברות.

**נוכחות בהרצאות ותרגולים**

ככלל – קיימת חובת נוכחות בכל השיעורים. מרצים רשאים לפטור מחובת נוכחות בהרצאות או בתרגולים ובסמינרים.

**סמינר**

כל תלמיד שנה ג' חייב בהגשת עבודת סמינר. הרישום לסמינר נערך בתחילת סמסטר א'.

תלמידים ירשמו לסמינר של המרצה בו הם בוחרים, בתקופת היעוץ.

תלמידי המגמה לחשבונאות ירשמו לסמינר בחשבונאות. הנושאים יתואמו עם ראש המגמה במשך שנת הלימודים.

דף הנחיות מפורט לגבי נוהלי הכתיבה וההגשה של עבודת הסמינר ניתן לקבל במזכירות המחלקה ומפורסם באתר המחלקה.

תאריך אחרון להגשת עבודת הסמינר הוא 30.9 של אותה שנה בה נלמד הסמינר. יש להגיש הסמינר בשני עותקים למזכירות המחלקה.

**מועדים מיוחדים**

1. סטודנטים הזכאים למועד מיוחד בבחינה יגישו בקשה למזכירות המחלקה על פי הפרסום בלוח המודעות באתר המחלקה.

2. אישורים למועד מיוחד יינתנו אך ורק לזכאים לכך, על פי נוהל הבחינות המופיע בשנתון.

3. חובה להגיש בקשה למועד מיוחד על גבי טופס מתאים. הטופס נמצא באתר המחלקה.

4. יש למלא את כל הפרטים בטופס ולצרף את האישורים המתאימים. טופס שלא ימולאו בו כל הפרטים או לא יצורפו אישורים - לא יטופל.

5. את הבקשות יש למסור אישית למזכירות המחלקה בשעות הקבלה בלבד.

6. המחלקה תשלח מייל לסטודנטים שבקשותיהם לא אושרו. לסטודנטים שאושר יעודכן בגיליון הציונים הקוד= 801. סטודנט שאושרה בקשתו ואינו יכול/רוצה לגשת לבחינת המועד המיוחד יודיע על כך למחלקה בכתב לכל המאוחר שבוע לפני מועד הבחינה. סטודנט שלא הודיע על ביטול הרשמתו במועד, ישלם דמי טיפול

מיוחד בגובה 200 ₪ (הסכום יעודכן מעת לעת).

**חזרה על קורסים \***

סטודנט שנכשל בקורס חובה חייב ללמוד את הקורס מחדש ולעמוד בכל הדרישות והחובות של הקורס. אם חלו שינויים בדרישות הקורס משנה לשנה, חייב התלמיד בדרישות של הקורס המאוחר יותר. תלמיד לא יורשה לגשת רק לבחינה הסופית של הקורס. האמור לעיל תקף גם לגבי חזרה על קורס בחירה.

חזרה על קורסים בחשבונאות, באישור ראש המגמה בלבד.

תלמיד המעוניין לשפר את ציונו הסופי לאחר פרסום הציונים של מועד הבחינה האחרון של הקורס באותו סמסטר, רשאי לחזור על הקורס בתנאים אלה:

1. קורס חובה - רשאי לחזור על הקורס פעם אחת.

2. קורס בחירה - רשאי לחזור על הקורס פעם אחת, אולם אם הקורס אינו מתקיים או שיש בו מגבלות קליטה, ילמד התלמיד בקורס בחירה אחר, באישור המחלקה.

תלמיד שנכשל פעמיים בקורס חובה - יופסקו לימודיו במחלקה.

ניתן להירשם שנית ללימודים במחלקה לאחר שחלפו שנתיים.

***מספר הכישלונות המצטבר בקורסים, המותר במשך הלימודים במחלקה לכלכלה, הוא ארבעה. סטודנט שנכשל ביותר מארבעה קורסים - יופסקו לימודיו במחלקה לצמיתות.***

***סטודנט בשנה הראשונה ללימודיו, הנכשל בשני קורסי חובה – מופסקים לימודיו לצמיתות.***

***סטודנט שנכשל ביותר משלושה קורסי חובה - יופסקו לימודיו במחלקה לצמיתות.***

***כשלון בקורס פירושו - אי עמידה בציון המעבר שנקבע בקורס או אי עמידה בכל דרישה אחרת שנקבעה בקורס. (לדוגמא: סטודנט שנרשם לקורס ולא ניגש לבחינה בסופו - יחשב נכשל בקורס).***

**\* ברצוננו להדגיש שלפי נוהלי הפקולטה, סטודנט שנרשם לקורס, לא ביטל את הרשמתו במשך תקופת השינויים של אותו סמסטר ולא עמד בכל דרישות הקורס, נחשב הדבר כאילו למד את הקורס ונכשל.**

**דרישות קדם לקורסים**

הרשמה לקורסים מסוימים מותנית בעמידה בדרישות קדם. לדוגמה, אם מבוא לכלכלה א' מהווה דרישת קדם למבוא לכלכלה ב', לא יוכל תלמיד ללמוד את מבוא לכלכלה ב' לפני שיעבור בהצלחה את הקורס מבוא לכלכלה א'. בתוכנית הלימודים מצוינות דרישות הקדם לגבי כל קורס.

תנאי ההשתתפות בקורס שלגביו לא צוינו דרישות קדם מיוחדות זהים לתנאי המעבר לשנה המתאימה.

סטודנט שאינו עומד בתנאי הקדם, אינו רשאי להירשם לקורס.

סטודנט שנרשם לקורס ואינו עומד בתנאי הקדם שלו - המחלקה תבטל את הרשמתו לקורס. המחלקה אינה מתחייבת להודיע לסטודנט על ביטול ההרשמה.

נקודות זכות

לצורך השלמת כל החובות לקראת התואר חייב הסטודנט ללמוד (בהתאם לתוכניות השונות) קורסים המזכים אותו בנקודות זכות בהתאם לתכנית לימודיו: 108 נק"ז בתוכנית החד מחלקתית ,81 נק"ז בתוכנית מחלקה ראשית, 54 נק"ז בתוכנית דו מחלקתית ו - 28 נק"ז בתוכנית מחלקה משנית.

בדרך כלל שעת לימוד שבועית במשך סמסטר מזכה את הסטודנט בנקודת זכות אחת, אך במקרים מסוימים מספר הנקודות איננו שווה למספר השעות. מקרים אלו מצוינים במפורש בתוכנית הלימודים.

ציון סופי בכלכלה

עם סיום כל החובות לקראת תואר בוגר יחושב לתלמיד הציון הסופי בכלכלה. הציון יהיה ממוצע כל הציונים בקורסים השונים בכלכלה, משוקללים במספר הנקודות של כל קורס. הציון הסופי המשוקלל הנדרש לקבלת תואר חייב להיות 65 לפחות.

**לגבי הקורסים בהם ניתן ציון שנתי, ישוקלל ציון זה בסך הנק"ז של שני סמסטרים.**

הנחיות לסגירת תואר

על הסטודנט למלא טופס בקשה לסגירת תואר. ניתן להוריד הטופס מאתר הפקולטה. הטופס ימולא ע"י הסטודנט בפרטים אישיים, פרטי קורסי הבחירה אותם הוא מעוניין לשקלל לתואר וחתימה. טופס שלא ימולא כראוי לא יטופל.

על הסטודנט לדאוג לטפל בנושא שכ"ל, ספרייה ולימודים כלליים מאחר והמחלקה אינה מטפלת בנושאים אלו. סטודנט שלא יטפל בנושאים אלו, טופס הזכאות שלו יעוכב במזכירות הפקולטה.

**חובה עליך לקרוא את פרק תקנון הפקולטה לתואר ראשון**